ZMLUVA O DIELO DIE_ 01/2020

podľa ustanovenia § 536 a nasl. zákona č. 513/1991 Zb. Obchodný zákonník 

Zmluvné strany:

Objednávateľ:		Mestská časť Košice-Západ
Sídlo:				Tr. SNP 39, 040 11 Košice
Štatutárny zástupca:		Mgr. Marcel Vrchota
IČO:				00690970
Bankové spojenie:		VÚB banka
IBAN:		               	SK6102000000000015429512
DIČ:				2020928294
IČ DPH:			nie je platcom
Telefón:                                  055/7883 200
Zodpovedná osoba:               Mgr. Oliver Kovács – vedúci odd. rozvoja
Stavebný dozor:		

(ďalej len „Objednávateľ“)

a

Zhotoviteľ:					.....................................................
so sídlom:		.....................................................
IČO:  			.....................................................
DIČ: 			.....................................................
IČ DPH: 		.....................................................
Zapísaná: 		..................................................... 
vo vložke č. 		..................................................... 
štatutárny orgán: 	..................................................... 
bankové spojenie: 	..................................................... 
IBAN: 			.....................................................
			SWIFT (BIC): 		..................................................... 

(ďalej len „Zhotoviteľ“)

(ďalej spoločne aj „Zmluvné strany“)

uzatvárajú na základe vzájomne dosiahnutého konsenzu predovšetkým podľa ustanovenia § 536 a nasl. zákona č. 513/1991 Zb. Obchodný zákonník túto Zmluvu o dielo (ďalej len „Zmluva“):

Preambula
	Zmluva o dielo sa uzatvára na základe výsledku verejného obstarávania na zákazku s nízkou hodnotou na zhotovenie realizačnej projektovej dokumentácie pre stavbu „Zlepšenie tepelnotechnických vlastností obalových konštrukcií a rekonštrukcia budovy Laborecká 2“, v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon č. 343/2015 Z. z.“).

Čl. 1
ÚVODNÉ USTANOVENIA

1.	Osoby oprávnené konať v mene Zmluvných strán:

a)	Osoby oprávnené za Objednávateľa:
	-	na podpis Zmluvy a dodatkov:	Mgr. Marcel Vrchota, starosta	
	-	na konanie vo veciach Zmluvných:	Mgr. Oliver Kovács, vedúci odd. rozvoja		- 	vo veciach technických:		Ing. Rastislav Lakatoš, referent odd. rozvoja 

b)	Osoby oprávnené za Zhotoviteľa:
-	na podpis Zmluvy a dodatkov:	..........................................................
-	na konanie vo veciach Zmluvných:	..........................................................
-	vo veciach technických:		..........................................................

  Objednávateľ pripravuje investičný projekt „Zlepšenie tepelnotechnických vlastností   
  obalových konštrukcií a rekonštrukcia budovy Laborecká 2“, pre podanie Žiadosti   
  o nenávratný finančný príspevok (ďalej aj NFP) na základe spoločného projektu v partnerstve 
  s  Mestom  Košice pre výzvy  ACC01 Clima Urban a   ACC02  Clima  Urban podporovaných 
  z finančného mechanizmu Európskeho hospodárskeho priestoru (FM EHP) a Nórskeho 
  finančného mechanizmu (NFM), ktoré sú vyhlásené v rámci Programu SK Klíma Slovenská 
  republika, kde správcom je  Ministerstvo životného prostredia Slovenskej republiky a hlavným 
  výstupom je Zvýšená odolnosť voči zmene klímy a schopnosť reagovať na zmenu klímy 
  v cieľovom  území.
Čl. 2
PREDMET ZMLUVY

1.	Predmetom Zmluvy je záväzok Zhotoviteľa vyhotoviť pre Objednávateľa za podmienok dohodnutých v tejto zmluve riadne a včas zákazku s názvom: Realizačná projektová dokumentácia - Zlepšenie tepelnotechnických vlastností obalových konštrukcií a rekonštrukcia budovy Laborecká 2, v zmysle zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vyhlášky č. 453/2000 Z. z., ktorou sa vykonávajú niektoré ustanovenia stavebného zákona a technických podmienok v rozsahu primeranom k predmetu zákazky (ďalej aj „Dielo“).
2.	Činnosti, ktoré sú predmetom tejto zmluvy vykoná Zhotoviteľ pre Objednávateľa v rozsahu a v zmysle Prílohy č. 1 „Opis predmetu zákazky“. Predmetom zmluvy je zhotovenie  realizačnej projektovej dokumentácie „Zlepšenie tepelnotechnických vlastností obalových konštrukcií a rekonštrukcia budovy Laborecká 2“ pre účel zníženia energetickej náročnosti objektu a aplikáciu mitigačných a adaptačných opatrení na elimináciu nepriaznivých vplyvov zmeny klímy v objektovej skladbe:
A)
SO.01 – Zlepšenie tepelnotechnických vlastností objektu
SO.02 – Zelená extenzívna strecha
SO.03 – Dažďová záhrada
SO.04 – Akumulačná nádrž
SO.05 – Rekonštrukcia nájomných priestorov pre účel zriadenia envirocentra
SO.06 – Úprava dispozičného riešenia a modernizácia objektu
SO.06.01 – Modernizácia osvetlenia
SO.06.02 – Rekonštrukcia elektroinštalácie
SO.06.03 – Zdravotechnika
Povinnosťou Zhotoviteľa v súvislosti s projektovou skladbou povinnosť je  aj povinnosť konzultovať priebeh vyhotovenia projektovej dokumentácie a projektové riešenia so zástupcom objednávateľa.

B)
•	Zabezpečenie Inžinierskej činnosti (ďalej len IČ),
•	Dodanie právoplatného stavebného povolenia,
C)
•	Zabezpečiť výkon autorského dohľadu (ďalej len AD) počas realizácie stavby.

Zhotoviteľ je povinný poskytnúť súčinnosť po odovzdaní a prevzatí projektovej dokumentácie stavby a zúčastniť sa na všetkých rokovaniach týkajúcich sa predmetu zákazky. Je povinný na požiadanie poskytnúť súčinnosť Objednávateľovi v rámci výkonu kontrolnej činnosti príslušných orgánov voči Objednávateľovi, najmä podať písomné vyjadrenia a vysvetlenia.
3.	Podrobný popis týkajúci sa predmetu zmluvy v zmysle článku 2 je definovaný v prílohe č. 1 „Opis predmetu zákazky“, ktorá tvorí neoddeliteľnú súčasť tejto zmluvy.
4.	Zhotoviteľ prehlasuje, že počas doby platnosti tejto Zmluvy je oprávnený vykonávať činnosť podľa zákona č. 138/1992 Z. z. o autorizovaných architektoch a autorizovaných stavebných inžinieroch v znení neskorších predpisov. V prípade využitia subdodávok zabezpečí Zhotoviteľ požadovanú odbornosť a kvalifikáciu aj u subdodávateľov.
5.	Objednávateľ sa zaväzuje poskytnúť Zhotoviteľovi všetky podklady, ktoré má k dispozícii a ktoré sú potrebné pre kvalitné spracovanie Diela.
6.	Zhotoviteľ prehlasuje, že podklady, ktoré mal k dispozícií pre spracovanie ponuky, boli postačujúce pre kvalitné zhotovenie Diela.
7.	Zhotoviteľ je povinný zhotoviť Dielo riadne a včas. Dielo je zhotovené riadne, ak spĺňa všetky požiadavky podľa zmluvy, prílohy č.1 - Opis predmetu zákazky a zodpovedá účelu sledovaného zmluvou. Dielo musí byť zhotovené v súlade s technickými normami, všeobecne záväznými právnymi predpismi a musí byť bez vád, ktoré by mohli mať za následok vznik škody na strane Objednávateľa alebo tretej osoby. Zhotoviteľ vykoná Dielo vo vlastnom mene, na svoje náklady a na vlastnú zodpovednosť.
8.	Objednávateľ sa zaväzuje Dielo zhotovené podľa podmienok dohodnutých v tejto zmluve  protokolárne prevziať, t.  j. na  základe protokolu o odovzdaní a prevzatí Diela, potvrdenom zástupcami obidvoch zmluvných strán, v dohodnutom termíne a zaplatiť za plnenie predmetu zmluvy dohodnutú cenu.

Čl. 3
DOBA PLNENIA

1.	Zhotoviteľ sa zaväzuje, že vypracuje a dodá predmet Zmluvy v rozsahu a obsahu dohodnutom v čl. 2 písm. A) a to vo forme podrobného položkovitého rozpočtu pre stavebné objekty SO.01, SO.02, SO.03, SO.04, SO.05 vrátane podkladov na základe, ktorých je spracovaný a to v termíne najneskôr do 25.02.2020. Zároveň sa zhotoviteľ zaväzuje k predloženiu kompletnej projektovej dokumentácie pre všetky stavebné objekty SO.01, SO.02, SO.03, SO.04, SO.05, SO.06, SO.06.01, SO.06.02, SO06.03 do 30.04.2020. Zhotoviteľ sa ďalej zaväzuje že vypracuje a dodá predmet Zmluvy v rozsahu a obsahu dohodnutom v čl. 2 písm. B) v termíne najneskôr do 31.08.2020. 
2.	Predmet zmluvy v rozsahu podľa čl. 2 písm. C) - dohľad nad uskutočňovaním stavby, zhotoviteľ dodá priebežne, od okamihu začatia stavebných prác až po skončenie prác na stavbe. Autorský dohľad bude vykonaný podľa potreby v koordinácii s dodávateľom stavby počas celej doby realizácie stavby. 

Čl. 4
                                            PODMIENKY VYKONÁVANIA DIELA

1.	Dokumentácia vypracovaná Zhotoviteľom, resp. vydaná v súvislosti s vykonávaním diela podľa tejto zmluvy:
a/ musí byť vyhotovená v slovenskom jazyku;
b/ je vlastníctvom Objednávateľa a Zhotoviteľ ju nesmie použiť pre akúkoľvek tretiu osobu bez výslovného písomného súhlasu Objednávateľa. Rovnako Zhotoviteľ nie je oprávnený bez predchádzajúceho písomného súhlasu Objednávateľa zverejňovať akékoľvek informácie o prácach na diele alebo o ich postupe, o popisoch vykonávania prác, o výkazoch výmer, o nákladoch na vykonanie diela, o výkresoch a výpočtoch. Všetky zmluvné podklady, ktoré tvoria skutočnosti technickej povahy sú vo vlastníctve Objednávateľa. Zhotoviteľ je oprávnený podklady pre vykonanie diela použiť výhradne pre účely plnenia podľa tejto Zmluvy. 
2.	  Zhotoviteľ vyhlasuje, že činnosti, ku ktorým sa podľa tejto Zmluvy zaviazal, spadajú do jeho    
  predmetu podnikania, pre túto prácu je plne kvalifikovaný, vykoná ju pod vlastným menom,
  na vlastnú zodpovednosť, disponuje zamestnancami v potrebnom počte a kvalifikačnej 
  skladbe.
3.	Ak pri výbere Zhotoviteľa stavebných prác vznikne potreba vysvetlenia časti súťažných podkladov a inej sprievodnej dokumentácie týkajúcej sa dokumentácie stavby (§ 48 zákona č. 343/2015 Z. z. o verejnom obstarávaní), je Zhotoviteľ projektovej dokumentácie povinný na požiadanie poskytnúť súčinnosť Objednávateľovi. Zhotoviteľ sa bude riadiť východiskovými podkladmi Objednávateľa, zápismi a písomnými dohodami zmluvných strán a ďalšími oprávnenými požiadavkami dotknutých orgánov a organizácií uplatnených v rámci odsúhlasovania dokumentácie stavby, zapracovaných Zhotoviteľom do projektu stavby, najneskôr do 5 dní odo dňa ich doručenia, ak sa nedohodne s Objednávateľom inak.
4.	Zhotoviteľ bude Objednávateľa pravidelne informovať o stave plnenia záväzku podľa zmluvy. 
5.	Zhotoviteľ sa zaväzuje vykonávať autorský dohľad v zmysle čl.2 C) od začatia realizácie stavebných prác na stavbe až do ukončenia stavby. 
6.	Objednávateľ sa zaväzuje, že dokumentáciu prevezme za nasledovných podmienok:
a)	Odovzdaním sa rozumie osobné odovzdanie Diela Objednávateľovi v sídle Objednávateľa.
b)	Pri odovzdaní Diela spíšu Objednávateľ a Zhotoviteľ protokol o odovzdaní a prevzatí Diela Vlastnícke právo k dielu prechádza na Objednávateľa v okamihu jeho prevzatia Objednávateľom podpisom preberacieho protokolu.
c)	Dokumentácia bude dodaná v tlačenej podobe a elektronickej podobe v obale, ktorý bude označený názvom zákazky. Formát dodania dokumentácie: textová časť dokumentácie vo formátoch .doc a .pdf, výkresová časť dokumentácie vo formátoch PDF, DWG, DGN, 
výkaz výmer a rozpočet vo formátoch .xls a .pdf (s použitím funkcie ROUND - matematické zaokrúhlenie na 2 desatinné miesta). Počet vyhotovení: v tlačenej forme 8x, v digitálnej forme na CD 4x. Obsah elektronickej formy dokumentácie musí byť zhodný s obsahom dokumentácie v listinnej forme.
7.	Dodržanie lehoty pre vykonanie Diela bude závislé od riadneho a včasného spolupôsobenia Objednávateľa dohodnutého v tejto zmluve. Po dobu omeškania zo strany Objednávateľa poskytnutím spolupôsobenia nebude Zhotoviteľ v omeškaní so splnením záväzku.

Čl. 5
CENA DIELA A PLATOBNÉ PODMIENKY

1.	Cena Diela je stanovená podľa zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
2.	Cena za zhotovenie Diela v rozsahu čl.2, písm. A) – B) tejto zmluvy:

......................... € bez DPH (slovom) ......................................................................................, 
..........% .DPH .................. €      
	Spolu .................................€ s DPH (slovom) ..........................................................................

	Cena za zhotovenie Diela v rozsahu čl.2, písm. C) tejto zmluvy:

......................... € bez DPH (slovom) ......................................................................................, 
..........% .DPH .................. €      
	Spolu .................................€ s DPH (slovom) ..........................................................................

3.	V cene Diela sú zahrnuté všetky náklady spojené s úplným, vecným a odborným splnením záväzkov Zhotoviteľa vyplývajúcich z tejto zmluvy a jej príloh vrátane nákladov na všetky vedľajšie, pomocné a iné činnosti nevyhnutné pre plnenie zmluvy (dopravné/cestovné náklady, náklady na všetky práce, činnosti, výkony a služby nevyhnutné pre riadne vykonanie diela, mapové a technické podklady, podklady z KN, náklady na príp. opravy, úpravy, korekcie, doplnenia dokumentácie stavby vyplývajúce z oprávnených požiadaviek dotknutých orgánov a organizácií uplatnených pri odsúhlasovaní dokumentácie stavby, vrátane autorského dohľadu projektanta, splnenie iných  požiadaviek podľa Zmluvy o NFP).
4.	Cena Diela v zmysle ods. 2 tohto článku na daný rozsah je konečná. Po uzatvorení zmluvy s úspešným uchádzačom bude cena ďalej nemenná, a nie je možné zistené práce naviac upravovať dodatkami k pôvodnej zmluve.
5.	Na vykonanie Diela nebude poskytnutý preddavok ani záloha.
6.	Zmluvné strany sa dohodli na tom, že cena časti Diela podľa čl.2 ods. 2 písm. A) a B) bude uhradená na základe daňového dokladu - faktúry vystavenej Zhotoviteľom po odovzdaní a prevzatí časti Diela podľa čl. 2 písm. A) a B). Cena časti Diela podľa  čl.2 ods. 2) písm. C) bude uhradená na základe daňového dokladu - faktúry vystavenej Zhotoviteľom po odovzdaní a prevzatí stavby. 
7.	Faktúry budú vystavené so splatnosťou 30 dní odo dňa ich doručenia Objednávateľovi. V prípade, že splatnosť faktúry pripadne na deň pracovného pokoja, bude sa za deň splatnosti považovať nasledujúci pracovný deň. Zmluvné strany výslovne potvrdzujú, že dohoda o splatnosti podľa prvej vety tohto odseku nie je v hrubom nepomere k právam a povinnostiam vyplývajúcim zo záväzkového vzťahu pre Objednávateľa.
8.	Faktúry musia obsahovať údaje stanovené platnou právnou úpravou. Prílohou faktúry za predmet plnenia uvedený v čl. 2 písm. A) a B) je protokol o odovzdaní a prevzatí Diela potvrdený zástupcami obidvoch zmluvných strán. Prílohou faktúry za predmet plnenia uvedený v čl. 2 písm. C) je protokol o odovzdaní a prevzatí stavby. 
9.	V prípade, že faktúra nebude obsahovať zákonom stanovené náležitosti, Objednávateľ je oprávnený vrátiť ju Zhotoviteľovi na doplnenie. V takom prípade lehota splatnosti začína plynúť až doručením opravenej faktúry Objednávateľovi.
10.	Faktúry nesmú byť dodatočne opravované, upravované alebo dopĺňané. V prípade takýchto dodatočných zásahov je Objednávateľ oprávnený faktúru vrátiť na prepracovanie. Aj v tomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry Objednávateľovi.

Čl. 6
ZMLUVNÉ POKUTY

1.	V prípade omeškania Zhotoviteľa s dokončením Diela v dojednanom termíne, vzniká Objednávateľovi právo na zaplatenie zmluvnej pokuty vo výške 0,02 % z ceny Diela (bez DPH), najmenej však 100,- EUR za každý začatý deň omeškania.
2.	Ak vzniknú Objednávateľovi počas realizácie stavebných prác v rozsahu podľa čl.2 ods. 2 písm. A) a B) ďalšie náklady z dôvodu chybnej projektovej dokumentácie (aj v prípade chýb v projektovej dokumentácii, ktoré neidentifikujú všetky relevantné postupy a materiály, nesúlad výkazu výmer s projektovou dokumentáciou a pod.), má Objednávateľ právo uplatniť si voči Zhotoviteľovi zmluvnú pokutu vo výške súčinu celkovej ceny Diela s DPH (podľa čl. 5 ods. 2) a percentuálnej miery zvýšenia nákladov stavebných prác oproti pôvodnému rozpočtu, na základe ktorého bola uzatvorená zmluva na stavebné práce.
3.	Ak Objednávateľ odstúpi od Zmluvy z dôvodov na strane Zhotoviteľa, je Zhotoviteľ povinný uhradiť Objednávateľovi zmluvnú pokutu vo výške 10% z ceny Diela (bez DPH).
4.	Ak Zhotoviteľ neodstráni vady diela v dohodnutom termíne, môže si Objednávateľ uplatniť u Zhotoviteľa zaplatenie zmluvnej pokuty vo výške 100,- EUR za každý, aj začatý deň omeškania, a to až do dňa úplného odstránenia týchto vád. 
5.	Uplatnením zmluvnej pokuty právo na náhradu škody v plnom rozsahu nezaniká. Rovnako nezanikajú ani nároky vyplývajúce z vád predmetu Zmluvy uplatnených Objednávateľom voči Zhotoviteľovi. 
6.	Objednávateľ je oprávnený započítať jednostranným úkonom svoje nároky z titulu zmluvných pokút voči všetkým pohľadávkam Zhotoviteľa voči Objednávateľovi.
7.	Zaplatenie zmluvných pokút podľa tohto článku Zmluvy nezbavuje Zhotoviteľa povinnosti predmetnú činnosť vykonávať s cieľom minimalizovania príčiny a zvyšovania prevencie pre zamedzenie ich opakovania.

Čl. 7
ZODPOVEDNOSŤ ZA VADY DIELA

1.	Zhotoviteľ zodpovedá za to, že Dielo bude vykonané v súlade s ustanoveniami všeobecne záväzných právnych predpisov platných a účinných v Slovenskej republike a platnými technickými predpismi a normami. 
2.	Zhotoviteľ zodpovedá Objednávateľovi za dielo podľa tejto zmluvy počas doby povinnej udržateľnosti spoločného projektu uvedeného v čl. 1 ods.1 , t. j. 5 rokov po jeho ukončení (predpokladané ukončenie projektu 05/2023 a súčasťou tohto projektu v prípade poskytnutia NFP sú stavebné práce SO.01 – SO.05 - I. etapa podľa opisu predmetu zákazky). V tejto lehote  je Zhotoviteľ povinný na požiadanie poskytnúť včas súčinnosť Objednávateľovi v rámci výkonu kontrolnej činnosti príslušných orgánov voči Objednávateľovi, a to najmä podať písomné vyjadrenia a vysvetlenia. Rovnakú súčinnosť zhotoviteľ poskytne v tomto období aj v prípade získania spolufinancovania projektu z iných zdrojov v rozsahu všetkých stavebných objektov.
3.	Počas tejto doby má Objednávateľ právo požadovať a Zhotoviteľ povinnosť bezodplatne odstrániť vady predmetu zmluvy. Dielo má vady, ak nezodpovedá špecifikácii diela podľa opisu predmetu zákazky, podmienkam zmluvy, platným technickými normám, predpisom a všeobecne záväzným právnym predpisom a nariadeniam. Zhotoviteľ zodpovedá za vady, ktoré má dielo v čase jeho prevzatia a za vady vzniknuté po prevzatí diela, ak boli spôsobené porušením povinností zhotoviteľa.
4.	Zhotoviteľ sa zaväzuje odstrániť vady Diela v lehote do 5 pracovných dní od písomného uplatnenia oprávnenej reklamácie Objednávateľa.
5.	Pokiaľ vznikne Objednávateľovi majetková škoda spôsobená nedbalosťou, porušením, resp. neplnením povinností Zhotoviteľa podľa ods. 2 tohto článku, Zhotoviteľ je povinný ju nahradiť.

Čl. 8
OSOBITNÉ USTANOVENIA

1.	Vzhľadom na skutočnosť, že stavebné dielo vyhotovené na základe touto zmluvou realizovanej  projektovej dokumentácie bude financované aj z externých finančných prostriedkov, sa Zhotoviteľ zaväzuje pri vykonávaní diela rešpektovať pokyny Objednávateľa a v maximálnej miere poskytovať potrebnú súčinnosť, vrátane písomných vyjadrení  a vysvetlení.
2.	Zhotoviteľ je oprávnený postúpiť pohľadávky a iné práva vyplývajúce z tejto Zmluvy voči Objednávateľovi len po predchádzajúcom písomnom súhlase Objednávateľa. Zhotoviteľ je oprávnený použiť pohľadávky vyplývajúce z tejto Zmluvy voči Objednávateľovi ako zábezpeku, alebo pre iné zabezpečenie svojich záväzkov voči tretej osobe len po predchádzajúcom písomnom súhlase Objednávateľa.
3.	Objednávateľ je oprávnený na započítanie akýchkoľvek splatných aj nesplatných pohľadávok voči Zhotoviteľovi na akékoľvek splatné i nesplatné pohľadávky Zhotoviteľa, a to aj v prípade odstúpenia od Zmluvy, tzn. že možnosť započítania sa vzťahuje aj na pohľadávky z prípadného bezdôvodného obohatenia. 
4.	Zmluvné strany sa zaväzujú vzájomne sa informovať o všetkých právne významných skutočnostiach, ktoré môžu mať významný vplyv na plnenie povinností určených touto Zmluvou, ako aj pre realizáciu predmetu Zmluvy.
5.	Zhotoviteľ  je povinný na  výzvu Objednávateľa, bezodkladne v zmysle § 7b ods. 6 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v nevyhnutnom rozsahu predložiť  doklady a osobné údaje fyzických (právnických) osôb, prostredníctvom ktorých dodáva prácu alebo poskytuje službu. Predložené doklady  musia preukazovať, že uvedené fyzické osoby majú s ním uzatvorený pracovnoprávny vzťah, prípadne, že vykonávajú pre neho práce (dodávajú služby) v subdodávke (SZČO, právnické osoby).  Uvedená povinnosť je platná počas celého obdobia plnenia predmetu zákazky, teda vždy, keď dôjde k nástupu novej fyzickej alebo právnickej osoby. Zhotoviteľ zodpovedá Objednávateľovi za škodu spôsobenú nelegálnym zamestnávaním. Zmluvné strany sa dohodli, že pri podpise Zmluvy Zhotoviteľ predloží čestné vyhlásenie Objednávateľovi, že zabezpečí dodržanie zákona č. 82/2005 Z. z.. Nedodržanie tejto požiadavky sa považuje za podstatné porušenie Zmluvy.
6.	Zmluvné strany sa ďalej zaväzujú poskytovať si náležitú súčinnosť najmä tým, že svoje požiadavky budú zadávať vhodnou formou s jasným formulovaním záležitostí – predmetu a účelu, ktoré by chceli dosiahnuť.
7.	Ak sa kedykoľvek Zmluvným stranám stane známa okolnosť, ktorá môže byť podnetom pre neplnenie ktorejkoľvek podmienky vymedzenej v Zmluve, táto Zmluvná strana je povinná poslať okamžite písomnú správu druhej Zmluvnej strane, špecifikujúcu podrobnosti týchto okolností a strany majú pokračovať v spolupráci tak, aby zabezpečili riadne plnenie Zmluvy.
8.	Pokiaľ v tejto Zmluve nie je uvedené inak, všetky oznámenia alebo iná komunikácia podľa alebo v súvislosti s touto Zmluvou (ďalej len „oznámenie“) musí byť vyhotovená písomne a doručovaná druhej Zmluvnej strane prostredníctvom univerzálneho poštového doručovateľa, elektronickou poštou alebo osobne na korešpondenčné údaje Zmluvných strán uvedené v záhlaví tejto Zmluvy. Za deň alebo čas doručenia oznámenia sa považuje:
a)	ak sa doručuje prostredníctvom univerzálneho poštového doručovateľa, deň prevzatia zásielky obsahujúcej oznámenie prijímajúcou Zmluvnou stranou. Oznámenie sa považuje za doručené prijímajúcej Zmluvnej strane aj okamihom vrátenia zásielky odosielajúcej Zmluvnej strane z dôvodu „adresát neznámy“, „zásielka neprevzatá v odbernej lehote“, „adresát nezastihnutý“, „adresát požiadal o doposielanie“, alebo z  iného dôvodu,
b)	ak sa doručuje elektronickou poštou, deň alebo čas, kedy bolo odosielajúcej Zmluvnej strane doručené elektronické potvrdenie o doručení, resp. prečítaní e-mailovej správy obsahujúcej oznámenie prijímajúcou Zmluvnou stranou,
c)	ak sa doručuje osobne, deň alebo čas prijatia oznámenia prijímajúcou Zmluvnou stranou.
9.	Zhotoviteľ je povinný písomne oznamovať Objednávateľovi každú zmenu jeho identifikačných údajov uvedených v záhlaví tejto Zmluvy, a to v lehote najneskôr 5 pracovných dní odo dňa, kedy nastala zmena niektorého z týchto údajov. V prípade, že si Zhotoviteľ povinnosť podľa tohto odseku Zmluvy nesplní, alebo sa dostane do omeškania s jej splnením v čase, kedy mu Objednávateľ zašle oznámenie podľa tejto Zmluvy, Zhotoviteľ v celom rozsahu zodpovedá za to, že sa neoboznámil s obsahom oznámenia odosielaného Objednávateľom podľa tejto Zmluvy a má sa za to, že nastali účinky náhradného doručenia podľa tejto Zmluvy.
10.	Zhotoviteľ je povinný poskytnúť Objednávateľovi asistenciu pri vysvetľovaní súťažných podkladov a inej sprievodnej dokumentácie v súlade s § 48 zákona č. 343/2015 Z. z. o verejnom obstarávaní pre výber zhotoviteľa stavebných prác, v zmysle projektovej dokumentácie podľa čl. 2 ods. 2 písm. A). Zhotoviteľ je povinný v tejto súvislosti pripraviť odpovede pre objednávateľa na otázky uchádzačov týkajúcich sa technických špecifikácií, výkazu výmer a výkresovej časti bezodkladne.
11.	Zmluvné strany spoločne vyhlasujú, že so zreteľom na ust. čl. II ods. 1 Zmluvy, sa na Dielo nevzťahuje právna ochrana podľa zákona č. 185/2015 Z. z. (autorský zákon). Pre vylúčenie akýchkoľvek pochybností Zhotoviteľ súhlasí s tým, že Objednávateľ môže Dielo použiť akýmkoľvek spôsobom, vrátane spôsobov uvedených v § 19 ods. 4 autorského zákona (ďalej len „licencia“). Licencia sa udeľuje bezodplatne ako výhradná a v neobmedzenom územnom a vecnom rozsahu, a to na celý čas trvania doby právnej ochrany Diela. Objednávateľ je oprávnený licenciu postúpiť na tretiu osobu aj bez súhlasu Zhotoviteľa. Objednávateľ a každý ďalší vlastník stavby, ktorá je vyjadrením architektonického diela, môže vykonávať na stavbe akékoľvek stavebné úpravy a udržiavacie práce, a to aj bez súhlasu Zhotoviteľa.

Čl. 9
TRVANIE ZMLUVNÉHO VZŤAHU

1.	Táto zmluva nadobúda: 
a)	platnosť dňom podpisu zmluvných strán.
b)	účinnosť dňom nasledujúcim po dni jej zverejnenia na webovom sídle objednávateľa.
2.	Deň účinnosti zmluvy oznámi Objednávateľ Zhotoviteľovi bez zbytočného odkladu po nadobudnutí jej účinnosti.
3.	Zmluva zaniká splnením alebo na základe písomnej dohody Zmluvných strán, odstúpením od Zmluvy niektorou zo Zmluvných strán výlučne z dôvodu uvedeného v tejto Zmluve.
4.	Objednávateľ je oprávnený odstúpiť od Zmluvy, ak je zrejmé, že Zhotoviteľ nedokáže zhotoviť predmet Zmluvy alebo jeho časť riadne a včas ani v dodatočnej 14 dňovej lehote, alebo ak zastavil práce na predmete Zmluvy pred jeho dokončením.
5.	Odstúpením od zmluvy sa Zmluva zrušuje ku dňu doručenia odstúpenia od Zmluvy druhej zmluvnej strane. Odstúpením od Zmluvy zanikajú všetky práva a povinnosti Zmluvných strán zo Zmluvy s výnimkou tých, ktoré zodpovedajú čiastočnému plneniu, resp. hodnote čiastkového plnenia Zmluvných strán zrealizovaných v súlade s touto Zmluvou ku dňu odoslania odstúpenia od Zmluvy. Odstúpenie od Zmluvy sa ďalej nedotýka nároku na náhradu škody vzniknutej porušením povinností niektorou zo Zmluvných strán, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení Zmluvy.
6.	Akýkoľvek zánik Zmluvy nemá vplyv na plnenie povinností, z ktorých obsahu a účelu vyplýva, že majú byť plnené aj po zániku Zmluvy.

Čl. 10
VŠEOBECNÉ A ZÁVEREČNÉ USTANOVENIA

1.	Zmluvné strany za dohodli, že v prípade, ak by sa kedykoľvek v budúcnosti zistilo, že niektoré z ustanovení tejto Zmluvy je neplatné alebo nevykonateľné, platnosť a vykonateľnosť ostatných ustanovení Zmluvy tým nebude dotknutá. Zmluvné strany sa zaväzujú formou dodatku k tejto Zmluve nahradiť takéto ustanovenie Zmluvy iným ustanovením, ktoré bude svojou povahou najbližšie povahe neplatnému alebo nevykonateľnému ustanoveniu, a to s prihliadnutím na vôľu oboch Zmluvných strán obsiahnutú v tejto Zmluve.
2.	Práva a povinnosti zmluvných strán neupravené v tejto zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
       Neoddeliteľnou súčasťou tejto Zmluvy o dielo je Príloha č. 1 Opis predmetu zákazky;
3.	Táto Zmluva je vyhotovená v štyroch rovnopisoch, z ktorých jeden rovnopis obdrží Zhotoviteľ a tri rovnopisy obdrží Objednávateľ.
4.	Akékoľvek zmeny a dodatky k tejto Zmluve sú platné len v písomnej forme po ich predchádzajúcom schválení Zmluvnými stranami.
5.	Zmluvné strany vyhlasujú, že si text Zmluvy pozorne prečítali, jeho obsahu porozumeli a že tento vyjadruje ich slobodnú a vážnu vôľu, bez akýchkoľvek omylov, čo potvrdzujú vlastnoručnými podpismi osôb oprávnených konať v ich mene, alebo v zastúpení.

V Košiciach, dňa ...................... 				V ....................... dňa ........................ 

Objednávateľ:						Zhotoviteľ:

......................................................			......................................................
         Mgr. Marcel Vrchota
                 starosta